# Castanya

La castanya és el fruit comestible del castanyer.

## Dites populars

* Castanya bullida, castanya ensopida.
* Castanyes per Nadal, saben bé i es parteixen mal.
* El mal de migranya es cura amb castanya.
* En dintre de la castanya, hi és la maganya.
* La castanya de Na Vica: com més se l'arregla, més se l'embolica.
* La castanya pel maig ja reganya.
* La dona i la castanya, per l'aparença enganyen
* Per Sant Lluc, la castanya salta del pelluc, i al cap de nou dies, a fira la duc.
* Per Tots-Sants, castanyes i caragols amb banyes.
* Portar una castanya a la butxaca, cura el mal de cap i les morenes.
* Qui juga, no torra castanyes.
* Si per Santa Magdalena plou, es podreix la castanya i la nou.
* Ull de castanya, bona calanya.
* Uns treuen les castanyes del foc, i altres se les mengen.

## Endevinalles

* Ben calentona t'agrade, i per fer-te passar el fred a les brases em condemnes per satisfer un gust teu.
* Bon pare, mala mare, camisa negra i fill blanc.
* Calentoneta t'agrado, i per fer-me passar el fred, a les brases em condemnes per satisfer un gust teu.
    (var.) Calentoneta t'agrado, i per fer-me passar el fred, a les brases em condemnes per un gust teu satisfer.
* Jo sóc filla de muntanya i vinc al món quan ve el fred, i al posar-me al foc no t'estranyis que al cremar-me faci un pet.
* Té pell com les persones, i és molt bona per menjar, surt quan Tots Sants s'acosta i tot l'any se'n sol donar.
* Tres vestit m'has de llevar, abans d'arribar-me a la pell: el primer, punxant-te els dits; el segon, foc encenent; el tercer, que és la camisa, amb un punt me l'hauràs tret.
    (var.) Tres vestits tens de llevar-me ans d’arribar a la pell: el primer els dits punxant-te, el segon, foc encenent, el tercer és la camisa, i al moment em queda tret.
* Tres vestits m’has de llevar abans d’arribar-me a la pell; el primer, punxant-te els dits; el segon, foc encenent, i el tercer, que és la camisa, amb un punt me l’hauràs tret. Ben calentona t’agrado, i per fer-te passar el fred a les brases em condemnes per satisfer un gust teu.
* Una capseta negra que s’obre i no es plega.

## Frases fetes i locucions

* Alçar-se amb la castanya torta.(Vinaròs, Cast., Val.)
          Aixecar-se amb mal humor.
* Assemblar-se tant (una cosa a una altra) com un ou a una castanya.(Mall., Men.)
          No assemblar-se gens.
* Donar castanya.(val.)
          Negar una cosa al qui la demana.
* Ésser més clos que una castanya.(Mall.)
          Ésser molt tancat, molt mal d'obrir.
* Treure les castanyes del foc.
          Resoldre una situació compromesa afrontant-ne el risc.

## Referències

* 1 2 Cinc mil refranys catalans i frases fetes populars, 1965.
* 1 2 3 4 5 6 7 8 9 10 Alcover, Antoni M.; Moll, Francesc de B. «Castanya». A: Diccionari català-valencià-balear. Barcelona: IEC, 2002.
* 1 2 3 4 5 6 Parés i Puntas, 1999.
* 1 2 Martí i Adell, 1991.
* 1 2 3 Amades, 1982.
* 1 2 Bassols, 1994.
* 1 2 3 Castellví, 1956.
* ↑ «Castanya». Gran Diccionari de la Llengua Catalana. Barcelona: Grup Enciclopèdia Catalana. [Consulta: 31 maig 2013].

## Bibliografia

* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.
* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.